Knew Better \ Forever Boy

"Knew Better \ Forever Boy" הוא שיר של הזמרת אריאנה גרנדה שיצא ב-20 במאי 2016. הוא יצא כרצועה מספר 14,אשר נכללה כרצועת בונוס במהדורות מסוימות, מתוך אלבום האולפן השלישי שלה, Dangerous Woman.

השיר זכה לשבחים והוכתר על ידי מבקרים כרצועה בולטת מתוך האלבום. השיר הכפול בולט במבנה המוזיקלי הייחודי שלו. הצלחתו האמנותית של השיר אף הובילה את גרנדה לשחרר לו בחודש ספטמבר של אותה שנה גרסת המשך בסאונדקלאוד תחת השם "Knew Better Part 2", אשר הפתיעה את המאזינים וכללה קטע ראפ בביצועה.

לשיר מעל ל-100 מיליון השמעות בפלטפורמת הסטרימינג ספוטיפיי.

 רקע 
השיר נכלל באלבום האולפן השלישי של גרנדה, Dangerous Woman, אשר יצא לאור במאי 2016. שלב זה בקריירה של גרנדה התאפיין במעבר משמעותי מתדמית כוכבת הנוער של רשת ניקלודיאון לאמנית פופ בוגרת ועצמאית. תהליך התבגרות זה בא לידי ביטוי גם בהחלטה לשנות את שם האלבום מ-Moonlight ל-Dangerous Woman, שכן לדבריה של גרנדה: .

השיר נכתב בשיתוף עם המוזיקאי והמפיק ראיין טדר, וזוהי למעשה הרצועה היחידה בפרויקט כולו לה תרם טדר ככותב.

בספטמבר 2016, מספר חודשים לאחר צאת האלבום, הפתיעה גרנדה כששחררה בפלטפורמת סאונדקלאוד גרסת המשך או רמיקס לשיר, תחת השם "Knew Better Part Two". על פי דבריה של גרנדה בטוויטר, העבודה על גרסה זו הסתיימה באולפן "רק בלילה שעבר", והיא אף חשפה כי היא "השתעלה לאורך כל ההקלטה", טענה שגובתה בתיעוד מתוך חשבון הסנאפצ'ט שלה. בגרסה מחודשת זו, הקצב הפך לכבד יותר, וגרנדה עצמה הרחיבה את מעורבותה הווקאלית והוסיפה קטע ראפ שלא הופיע במקור.

קיומו של השיר נחשף לראשונה כחלק מחשיפת רשימת הרצועות המלאה של האלבום (בו הוא מוקם כרצועה מספר 14). גרנדה פרסמה את רשימת השירים באמצעות תמונות וסרטון וידאו בחשבון האינסטגרם שלה באפריל 2016. שחרור גרסת ההמשך, "Knew Better Part Two", לא לווה במסע קידום מוקדם, אלא פורסם כהפתעה למעריצים באמצעות ציוץ בטוויטר ביום השחרור עצמו.

 הרכב מוזיקלי וסגנון 
הרצועה, שאורכה כחמש דקות, היא שיר סינת'-פופ מפוצל, אשר נכתב בשיתוף עם ראיין טדר, המהווה את הקרדיט היחיד שלו באלבום זה.

מבחינה סגנונית, הרצועה מציגה התפתחות מוזיקלית ומשלבת בין שני הז'אנרים החזקים ביותר של גרנדה. החלק הראשון של השיר ("Knew Better") מאופיין בסגנון ה-R&B. לאחר כמעט שתי דקות של התפתחות מוזיקלית, השיר עובר לחלקו השני ("Forever Boy"). מעבר זה משנה את הסגנון המוזיקלי לדיפ האוס בעל מקצב האוס של ארבעה-רבעים , המלווה בבלאריק ביט.

מבחינת הפקה, השיר מתואר כ"ג'אם חללי" שמציג מפעם וזרימה שמתריסים כנגד המקצבים המקובלים ברדיו. המקצב הכבד דורש התאמה קולית מדויקת. בתוך הפקה זו, טכניקת השירה של גרנדה תוארה כ"סגנון קולי קל", המצליח להשתלב בטבעיות עם ההפקה העמוקה והאלקטרונית. מבקרים ציינו כי חלקו השני של השיר כה בולט, עד שחבל שהוא אינו עומד כרצועה עצמאית.

 מילים ותוכן 
הנושא המרכזי של השיר הוא הכרה בערך העצמי, התגברות על מערכת יחסים רעילה ומעבר למחויבות ולאהבה יציבה. חלקו הראשון של השיר ממשיך את הנרטיב של אישה שמכירה בערך שלה ולא מוכנה שאדם אחר יגרום לה סבל מיותר במערכת היחסים. במקביל, הרצועה כולה משקפת תהליך של התפתחות אישית, בו הדוברת לוקחת אחריות על חוסר היכולת שלה להתחייב בעבר, אך בסופו של דבר מרשה לעצמה לקבל סוף של "באושר ועושר".

מבנה השיר מחולק באופן שמדגיש את המעבר הרגשי של הדוברת ממערכת יחסים אחת לאחרת:
 החלק הראשון ("Knew Better"): חלק זה מתאפיין בהעצמה נשית, ביטחון עצמי ועמידה מול בן זוג לשעבר. הוא כולל הצהרות ישירות ונוקבות. המבקרים ציינו כי הטקסט והגישה בחלק זה קרובים מאוד להיות שיר דיס נגד האקס של גרנדה, הראפר ביג שון. בהמשך, גרנדה אף שחררה בסאונדקלאוד גרסת המשך ("Knew Better Part 2") שבה הוסיפה שורות ראפ המרפררות בבירור למערכת יחסים חדשה, שיוחסו למערכת היחסים שלה עם הראפר מק מילר.
 החלק השני ("Forever Boy"): לאחר קרוב לשתי דקות, הרצועה משנה כיוון מוזיקלי וטקסטואלי למקצב דיפ האוס המלווה במילים רומנטיות ומאוהבות. חלק זה מתמקד במציאת אהבת אמת ובמחויבות לבן זוג חדש, גישה שבאה לידי ביטוי בשורה החוזרת על עצמה.

 קבלה ביקורתית 
הרצועה זכתה לקבלת פנים חיובית למדי מצד מבקרי המוזיקה, אשר שיבחו את ההפקה, את המעבר בין הסגנונות המוזיקליים השונים בתוך השיר ואת האופן שבו היא מחמיאה לסגנון השירה של גרנדה. מרבית המבקרים התייחסו לטובה לשילוב הז'אנרים, אם כי היו שהעבירו ביקורת על המבנה הכפול והעדיפו בבירור את חלקו השני של השיר.

מגזין בילבורד שיבח את השיר והכתיר אותו כ. המבקר ציין לטובה את ההתפתחות המוזיקלית של הרצועה ש. הביקורת החמיאה במיוחד לשילוב בין קולה של גרנדה להפקה וציינה שהשיר מספק "ביט ממכר" בעל "קצב וזרימה שמתריסים נגד הרדיו". באתר Cleveland.com כינו את הרצועה "מרתקת". המבקר ציין כי השיר מוכיח שגרנדה היא . מעבר להפקה המוזיקלית, במגזין Vulture התייחסו לתוכן הלירי של היצירה. הביקורת תיארה את השיר כ"רצועת בונוס מפוצלת בסגנון סינת'-פופ" אשר מציגה את גרנדה .

הביקורת כלפי השיר התמקדה בעיקר במבנה המחולק שלו, כאשר חלק מהמבקרים חשו כי החלק השני חזק משמעותית מהראשון וראוי היה לעמוד כיצירה עצמאית. באתר דיגיטל ספיי הביעו אכזבה מכך ששני החלקים חוברו יחד. המבקר ציין כי החלק הראשון של השיר הניחן בניחוח R&B הוא . הביקורת הלינה על הפוטנציאל המפוספס של החלק השני כרצועה נפרדת, וסיכמה: .
+דירוג השיר ברשימות מקצועיותגוףשם הרשימהדירוגמקוםבילבורדכל שיר של אריאנה גרנדה, מדורג: בחירת המבקרים449 הדיפ-קאטס הטובים ביותר של אריאנה גרנדה: בחירת המבקריםנכללרולינג סטון60 שירי אריאנה גרנדה הטובים ביותר24The Forty-Fiveדירגנו כל שיר של אריאנה גרנדה לפי כמה הוא טוב69

 הופעות חיות 
ממוזער|גרנדה בהופעה במהלך Dangerous Woman Tour, בסגמנט בו מבוצע השיר
הרצועה בוצעה בהופעות חיות כחלק מסיבוב ההופעות העולמי שליווה את האלבום השלישי של גרנדה, "Dangerous Woman Tour". במהלך ביצוע השיר במופע, גרנדה הגיחה מתוך ערפל כשהיא לבושה ב"חליפת מכנסיים לבנה לחלוטין עם ז'קט לבן". במהלך הביצוע, היא והרקדנים שליוו אותה שלפו מצידי הבמה מקלות באטון לבנים וסובבו אותם בסנכרון "כמו טירוני משמר צבעים" לצלילי נעימת הרקע האינסטרומנטלית. לאחר מכן, גרנדה השליכה את המקל הצידה והמשיכה לשיר את שארית השיר.

 קרדיטים 

קישורים חיצוניים

הערות שוליים

קטגוריה:שירי 2016
קטגוריה:שירי אריאנה גרנדה
קטגוריה:שירי סינת'-פופ אמריקאיים
קטגוריה:שירים שנכתבו על ידי טומי בראון
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי ויקטוריה מונה
קטגוריה:שירים שנכתבו על ידי ראיין טדר
קטגוריה:שירים שהופקו על ידי טומי בראון